
Salatut Tasbeeh ki Hadees ka sanad ka Tehqeeqi 
Jaiza & Salatut Tasbeeh Namaz ka Tareeqa 


Salatut Tasbeeh Ki 
Hadees ka " Sanad ka 
Tehqeeqi Jaiza. 

& 

Salatut Tasbeeh Namaz 
ka Tareeqah. 



Abdullah Bin Abbas razi Allaahu anhu se marwi hai ke 
Rasool Allaah sallallaahu alaihi wasallam ne Hazrat Abbas 
bin Abdul Muttalib razi Allaahu anhu se farmaya: 


Ae Abbas ! Ae Chacha Jaan! Kya mai aapko Ek hadiya 
(tohfa) na du? Atia ya tohfa na du?Kya mai aapko Dus baat 
na sikha du. Jab aap in par amal karenge to Allaah Aap ke 
agle ,peechle, Qadeem wa Jadeed Khata(gunah), Jaan booj 
kar, chote Bade, Chipi hui aur Zahiri sab Gunaho ko maaf 
farmadega. 

Dus baatein ye hai ke- 

Aap Chaar rakatein padhein. 

Har Rakat me Aap Surah Fatiha aur Ek Surah padhein. 
Baad Jab Aap pahli rakat me Qirat Se faarigh hojayein aur 
Qayam me ho to 15 baar ye Tasbih padhein 

Subhanallaahi walhamdulillaahi wala ilaha illallah wallaahu 
Akbar. 

Phir Ruku karein aur Halat Ruku me Dus baar yahi tasbih 
padhein 

Phir Ruku se sar oothaye aur Dus baar yahi tasbih padhein. 
Phir Sajda karein aur Sajde me Dus baar yahi padhein. 

Phir Sajde se sir oothaye to yahi Dus baar padhein 
Phir dusra sajda karein, to usme bhi dus baar padhein. 

Phir Sir oothaye to Dus baar padhein. 

Har rakat me 75 Tasbihat huein. 

Aur Aap chaar rakato me aise hi karein. Agar Himmat ho to 
har roz padha karein. Agar Har roz na padh sakein to Har 
haftein me ek baar padhein, agar har hafte me na padh 
sakein to ek mahine me ek baar padhein. Agar ye na kar 


sakein to Saal me ek baar padhien. Agar saal me bhi na 
padh sakein to apni zindagi me ek baar padhlein 

[Sunan Abu Daood jild-1 safa-184 kitab al salat hadees no- 
1105,1297, Jamai Tirmizi jild-1 safa-63 kitab Al salat hadees 
no-443,479, Sunan Ibn Maza jild-1 safa-100 kitab Ikamat Al 
salat hadees no-1387,1386,1376,3177 (ASanad sahi) ] 

Salaatut Tasbeeh Kaa Aasaan Tareekaa a hy : 

Step by Step Asan Tareka Samjhe : 

1 . A auj obillaaheminashshai taanir r aj im 
Bismillaaheerrahamaanirrahim 

Soore faatihaa (alhamdolillaahe rabbil aalameen....Aur koi 
Surat padne k baad) 

Soore ke baad 15 Maratabaa zikr 

2. Ruku men 10 Maratabaa (Subhaanarabbilaajeem ke 
baad) 

3. (rookua se khade hokar, yaani Halat e Qayam me) 
kaadaa men 10 maratabaa (samiallaaholemanahamedaa 
rabbanaalakalahamd ke baad) 

4. sajda men 10 Maratabaa (subhaan rabbil aalaa ke baad) 

5. (2 sajde ke darmiyaan, yaani 2no sajda k bich me jise 
Jalsa kahte hai )jalsaa men 10 Maratabaa (Rabbig ferle dua 
k baad) 

6. Doosare sajde men 10 Maratabaa (subhaana rabbil aalaa 
ke baad) 

7. Dono Sajdo k baad ’’Jalsa e Isterahat” ki baithaq me 10 
Maratabaa 


isTarah pahalee rakaat men 75 maratabaa, 

doosaree rakaat men 75 maratabaa. is tarah 75 maratabaa 

tasbeeh padhen teesaree rakaatmen aur 

chauthee rakaat men 75 maratabaa tasbeeha padhen. 

is tarah chaar rakaat men kul 300 maratabaa tasbeeh 

padhee jaaegee 

Is Hadees ka sanad ka Tehqeeqi Jaiza [Sunan Abu Daood 
jild-1 safa-184 kitab al salat hadees no-1105,1297, Jamai 
Tirmizi jild-1 safa-63 kitab Al salat hadees no-443,479, 
Sunan Ibn Maza jild-1 safa-1 00 kitab Ikamat Al salat hadees 
no-1387,1386,1376,3177 (ASanad sahi) ] 


*Is Hadees ki Sanad ye hai-* 

Abdullah Ibn Abbas razi Allaahu Anhu Mashoor Jaliluo 
Qadr Sahabi e Rasool hai. 

Ikrama Abu Abdullah (Maulaa Ibn Abbas) :-Siqa hai 

(See-Taqrib o Tahzib 4673) 

Zubair Ali Zai rahimaullah inhe Sahih ul Hadees qarar dete 
hai 

ALHakam bin Abaan rahimaullah-Siqa hai. 

(See-Tahzibul Kamal 2/249, Al Kashif (1/181) 


Zubair Ali Zai rahimaullah Inhe Hasanul Hadees qarar dete 
hai 

Moosa bin Abdul Aziz rahimaullah- 

Aapko Ibn Moeen, Nasai, Abu Dawood, ibn Shaeen, wagaira 
ne siqa kaha hai 

Zubair Ali zai rahimaullah aapko Hasan ul Hadees kahte 
hai. 

Abdur Rahman bin Bashar bin A1 Hakam :- 

Ye sahih A1 Bukhari wa.Al Muslim wagaira ke raawi hai aur 
Siqa hai 

(See: -Taqreeb o Tahzib: 3810) 

Zubair Ali Zai rahimaullah kahte hai- “Iski Sanad me koi 
Inqata,Illat ya Shuzuz nahi hai, (aur tamam raawi siqa hai) 
,lehaza ye hadees Hasan hai. 66 

Salatul Tasbib Waali rawayat Shabi e Rasul Hazrat e Jabir 
Razi Allaahu Ta’aala anhu se bhi marwi hai. 

Uski sanad ye hai- 

(See-Sunan Abi Dawood: 1299) 

Hazrat Jabir Razi Allaahu Anhu Sahabi e Rasool hai 


Urwa bin Ruwaim 


Aapko Ibn Moeen, Dahim Ash Shami aur Imam Nasai 
wagaira ne Siqa kaha hai. 

(See: -Tahzibul Kamal, 5/153) 

Muhammad bin Muhajir A1 Ansari:- 
Ye Sahih Muslim ke raawi hai aur Siqa hai 

(See-Taqrib :6331) 

Abu Taubah Ar Rabih bin Nafe: - 

Aap Sahih Bukhari wa Muslim ke raawi aur Siqa Huujjat 
aur Aabid hai. 

(Taqrib o Tahzib:-1902) 

Zubair Ali Zai Rahimaullah Farmate hai:- 
Lehaza ye Hadees Sahih hai . 

Aur iska matan(Text) Pahli Hadees (Abu Da wood: 1297) ki 
tarah hai. 

Zubair Ali Zai Rahimaullah Salatut Tasbih Waali rawayat 
ko SAHIH LIGHAIRIHI qarar dete hai 

Aur Likhte hai: - 


Is Hadees ko in Imamo ne Sahih ya Hasan qarar diya hai- 


Shaikul Islam Abdullah Bin Mubarak 

Abu Dawood 

Imam A1 Aajuri 

Khatib Baghdadi rahimaullah 

Abu Sa’d Samaa’ni rahimaullaah 

Abu Musaa A1 Madini rahimaullah 

Hafiz A’laayi rahimaullah 

Hafiz A1 Bulqaini rahimaullaah 

Hafiz Ibn Nasiruddin A1 Damishqi rahimaullah 

Inhone bhi Maqbool qarar diya hai- 

Imam Ibn Salah rahimaullah 

Imam Ibn Munda rahimaullah 

Hafiz A1 Munzari rahimaullah 


Dusri baat Salatut Tasbeeh hadees ko “Sahii” Kehane wale 
Muhaddaseen A hy* 

I. Abu Dawood, 

2.1bne Hajr Asqlani (Anukat vol.2 pg.848-850 

3. Al-Aajari, 

4. As-Sum’aani, 

5. al-Madini, 

6. al-Mundthiri, 

7. Abul-Hasan al-Mundthiri, 

8. Ibn As-Salaah, 

9. Ad-Dailami, 

10. Al-Haakim, 

II. Al-A’laali, 

12. Az-Zurkashi, 


13. Al-Muhaamili, 

14. Abul-Hasan al-Muqdasi, 

15. al-Juwaini, 

16. Al-Baghawi, 

17. Ar-Ra’fiee’, 

18. Al-Haitami, 

19. As-Su’youti, 

20. Al-Luknawwi, 

Aaj ke dour me Bade Muhaddaseen bhi is Hadees ko 
“Hasan” kaha... 

1 Muhaddase Azam Shiekh Nasiruddin Albani ne is hadees 
ko “Hasan” kaha {sahih al taghrib wa tarhib} 

2.Muhaddis SHAKIR ne bhi is hadees ko sahii kaha 

3.SHEIKH. MUBARAKPURI Ne is hadees ko Hasan 
kahafMura’at al mufa teh Sareh Miskat Al musabiya jild-4 
safa-374 .} 

4.Muhaddis Shieik Zubair Ali zae bhi Is hadees ko Hasan 
kaha ” [Sunnan Abu Dawud, Published by Dar us Salam, 
Volume No.2, Page No. 96 } 


in c, 

Teesri baat : 


Muhaddaseen Aur Ulama ke Opinion kya hain salatul 
Tasbeeh ke bareme* 

1. Imam Tirmizi kehte hy Zyadase Ulama me aur Unme se 
Abdullah Bin Mubarak Is salatul Tasbeeh ka namaz ko 
kayal the (Tirmidhi vol.2 pg.348; Hadith 481 

2. Imam Baihqi kehte hy ke A Salatul tasbeeh ka Namaz ( 
Muhaddis ) Abdullah Bin Mubarak ka amal tha aur salaf 
me bhi a amal tha (Shu’ubul Imaam vol.l pg.427; Ilmiyyah) 

3. AllaamahMunzhiri (RA) kehte Bahut sare Muhaddaseen is 
Qayal the wo a log hy 1) Imaam Abu-bakr al-Ajurriy, 2) 
Imaam Abu Muhammad al-Misriy (Ustaadh of Allaamah 
Munzhiri), 3) Hafiz Abul-Hasan Maqdisi (Ustaadh of 
Allaamah Munzhiri), 4) Imaam Abu-Dawud and 5) Imaam 
Haakim. (Targheeb vol.l pg.468) 

4. Imam Muslim ne farmaya: Is mamle mein Rawiyon ke 
sahih sanad ke saath isse(yani Ibn Abbas ki riwayat se ) 
behtar koi hadees nahi hai. 

5. Imam Suyuti kehte hy 20 jalilul Qadr Muhaddaseen bhi Is 
hadees ko sahii kaha wo a log hy 6) Hafiz Abu-Sa’eed al- 
Sam’aaniy, 7) Hafiz Khateeb al-Baghdaadiy, 8) Hafiz ibn- 
Mandah, 9) Imaam Bayhaqi, 10) Imaam al-Subkiy, 11) 
Imaam al-Nawawiy, 12) Haafiz ibn al-Salat, 13) Hafiz Abu- 
Musa al-Madiniy, 14) Hafiz al-Alaaeiy, 15) Imaam Siraaj- 


ud-Deen al-Bulqiniy, 16) Hafiz al-Zarkashiy and a few 
others. (al-Laalil Masnoo’ah vol.2 pg.42-44) 

6 Ibne Hajr Asqlani kehte hy Ahmed Bin Hambal ne Unke 
Ray(Opinioun) Ko Baad me Ruzu karliye the Futuhaat al- 
Rabbaaniyyah vol.4 pg.318, 320) 

7. Muhaddis Zubair Ali Zai rahimaullah kahte hai- 
“Iski Sanad me koi Inqata,Illat ya Shuzuz nahi hai, (aur 
tamam raawi siqa hai) ,lehaza ye hadees Hasan hai. 64 


8. Shaykh.Maqsoodul Hasan Faizi : Ne Kaha Salatut 
Tasbeeh ke hadees ke bareme kehte hain : Mere Tehqeeq ke 
Mutabiq A hadees sehat ko pahunchti hain. Qibarul 
Muhadseen is Hadees sahee maana Hain. Agar koyi Amal 
kiya to usko Biddat Nahi kehsakte.. 


You Tube Link: 

https://www.youtube.com/watch?v=ynEiuZJ7eEk 



Usji / 0 UfV 



Foot Notes : Fatawa Ilmiya of Hafiz Zubair Ali Zai 
rahimaullah Vol-l,page: 426-430 

Sahih At Targib Wat Tarhib of Allama Albani Vol -1, page- 
165 

Sunan Abi Dawood-Tahqiq By Shaikh Shoiab Arnaut 
rahimaullah 


Sunan Abi Dawood Published by Darussalam 

